hindi pa rin nakakatkat sa kanyang gunita ang mga himutok, at pananambitan ng dalagang anak ng amang iyon anak na sa isang sandali ay inagawan ng magulang, at pinagnakawan ng tanging kayamanan ng isang dalaga: ang sariling puri. at ang nagnakaw, ang naglubalob sa lusak sa puring iyon ay siya rin, siya si kapitang memo! at lalong hindi pa rin nalilingid sa kanyang guniguni ang kinang at dami ng pilak na sa bahay ding iyon ay kanyang nalikom. ang pilak na ito ay umabot sa halagang salaping pinagkayariang hatiin nilang dalawa ni stag na lubhang malaki ang pagod na ginugol sa kapangahasa'katampalasanang iyon. ang paghahating ito, sapagka'hindi maaring gawin noon din, ay ipinagpaliban sa umaga ng kinabukasan at sa bahay ni kapitang memo sa tarlak. dapwa'ang paghahati ay di natupad: noon ding gabing iyon, ang makisig at tusong kapitan ay nakalipad sa ibang lupalop. taglay niya ang piso at isang sariwang katawan. sa minsang sabi, si stag ay nalinlang niya, ni kapitang memo!.